stanford-oval/wikipedia huggingface dataset:
חנניה בן נדבאי
המרד הגדול

בשנת 66 לספירה (בזמן שירותו של מתתיהו בן תאופילוס ככהן גדול), אלעזר, בנו של חנניה, ששירת כפקיד בבית המקדש, הסית את הכהנים המשרתים לסרב לקבל זבחים מידי נוכרים ובכך לבטל את זבח התמיד לשלום הקיסר (קורבן הקיסר). בניגוד לעמדת הכהנים הגדולים, בנו של הכהן הגדול לשעבר נתן את האות באופן רשמי שזהו מרד באימפריה הרומית. לאור המצב, התכנסו גדולי העם והכהנים הגדולים עם חשובי הפרושים, ולאחר כישלונם לשכנע את המורדים לעצור את המרד, שלחו שליחים אל הנציב גסיוס פלורוס ואל המלך אגריפס, בבקשה שישלחו צבא לירושלים כדי להכניע את המורדים בטרם יהיה מאוחר מדי. פלורוס, ששמח לשמוע את החדשות על מלחמה, לא הגיב לבקשה, ואילו אגריפס שלח מממלכתו בצפון הארץ צבא של 3000 פרשים. חייליו של אגריפס כבשו את העיר העליונה, בה התגוררה האוכלוסייה העשירה והאוהדת, אולם בעיר התחתונה והר הבית התחזקו המורדים. לאחר שבוע של קרבות בו ניסו המורדים תחת פיקוד אלעזר לתפוס גם את העיר העליונה, ביום קורבן העצים בט"ו באב עלו המוני העם להר הבית, ובעוד שכניסת תומכי השלום נמנעה על ידי המורדים, חברו אליהם בין פשוטי העם גם סיקריים רבים. התגבורת החדשה הביאה למפנה וצבאו של אגריפס, שלא הצליח לעמוד בפני הכמות והתעוזה של הסיקריים, נהדף מהעיר העליונה, אזור מגורי הכהנים והעשירים. המורדים שרפו את ביתו של חנניה, כמו גם את ארמונות אגריפס וברניקי, ואת בית הארכיון. רבים מהכהנים ונכבדי העם ירדו להסתתר במנהרות, כאשר רבים אחרים וביניהם חנניה עצמו, ברחו עם צבא המלך (אגריפס) אל "חצר המלך", מצודת ארמון המלך הורדוס מעל העיר העליונה, שם ישב הגדוד הרומאי של הנציב גסיוס פלורוס. בי"ח באב צרו המורדים על חצר המלך, מקום התבצרותם של חיילי אגריפס, כשהם מנסים להבקיע את החומה מארבעה כיוונים.
בשלב זה איבד אלעזר את מעמדו כמנהיג המרד, כשמנחם בן יהודה ואיתו "עם הארץ" ו"שודדים אחרים" אותם חימש בנשק שלקח ממחסנו של הורדוס במצדה, עלה לירושלים והתיצב בראש המורדים בניהול המצור על ארמון המלך, בו התבצר גם חנניה.
ב-ז' באלול, נתפס חנניה כשהוא מסתתר בצינור המים מסביב לחצר המלך, ויחד עם אחיו חזקיה הוצא להורג על ידי מנחם. נקמת אלעזר ברוצח אביו לא אחרה לבוא. כאשר עלה מנחם לבית המקדש להתפלל ואיתו הסיקריים החמושים, התנפלו עליו אנשי אלעזר בעזרת בית המקדש, ואליהם הצטרף גם "יתר העם", שרגם אותו באבנים. מנחם ברח לעופל, נתפס ועונה למוות בייסורים.
לקריאה נוספת

יוסף בן מתתיהו, תולדות מלחמת היהודים עם הרומאים, מתורגמים מן המקור היווני על ידי ד"ר י. נ. שמחוני עם מבואות, הערות ומפתחות, הוצאת "מסדה", תרפ"ג 1923, מהדורת 1968.
יוסף בן מתתיהו, קדמוניות היהודים (תרגם מיוונית אברהם שליט בליווי שלוש מפות), כרך שלישי: ספרים 11–20, ירושלים: מוסד ביאליק, תשכ"ג 1963.
טייברן (נהר)

| --- | --- |
חלק מנהר הטייברן זורם דרך חנות תת-קרקעית, לטענת בעלי החנות. ככל הנראה מי הנהר מזוהמים כל כך, שהמים בחנות מקורם במערכת המים ולא בנהר.חלק מנהר הטייברן זורם דרך חנות תת-קרקעית, לטענת בעלי החנות. ככל הנראה מי הנהר מזוהמים כל כך, שהמים בחנות מקורם במערכת המים ולא בנהר.
 מידע כללי
 מדינות באגן הניקוז:  הממלכה המאוחדת 
  (למפת לונדון מוגדלת) קנט סארי ברקשייר בקינגהאם הרטפורדשייר אסקסטייברן(למפת לונדון רגילה) קנט סארי בר. בקי. הרטפורדשייר אסקסטייברן(למפת הסיטי של וסטמינסטר רגילה) הפרלמנט הבריטיטייברן(למפת הסיטי של וסטמינסטר מוגדלת) הפרלמנט הבריטיטייברן
 
נהר הטייברן (אנגלית: Tyburn) הוא אחד הנהרות התת-קרקעיים של לונדון, אנגליה, הזורם אל התמזה.
מהלך הנהר

מוצא הנהר בדרום המפסטד בצפונה של לונדון, משם הוא זורם דרומה, עובר דרך פארק סנט ג'יימס, נשפך אל האגם המצוי בפארק, ומשם זורם אל התמזה.
אין להתבלבל בינו לבין פלג הטייברן - אחד מיובלי הווסטבורן.
ראו גם

הנהרות התת-קרקעיים של לונדון
מערכת הביוב של לונדון
יום העיר

קונצרט חגיגי לרגל יום השנה ה-870 למוסקבה, 2017
יום העיר (ברוסית: День города) הוא חג שנתי של רוב הערים הגדולות יחסית (ברוסיה וברית המועצות לשעבר), בדרך כלל מתוזמן לחפוף לסופי שבוע (יום ראשון).
יום העיר, יחד עם היום המרכזי במדינה (למשל, יום רוסיה), הוא, ככלל, האירוע המסיבי ביותר בהיקפו, הגדול ביותר מבחינת ההכנה לחג, ומשפיע על כל תושבי כל עיר. ביום זה מתקיימים אירועים חגיגיים – נאומים של ראשי הערים, מצעדים, תהלוכות, חגיגות, ירידים, קונצרטים חגיגיים, מופעי רחוב, תערוכות, תחרויות. יום העיר מסתיים בדרך כלל בזיקוקים. שנת היובל של הערים נחגגת במיוחד בקנה מידה גדול, לרוב ברמה הלאומית ואפילו הבינלאומית.
בברית המועצות, יום העיר הראשון שנחגג רשמית היה יום השנה ה-800 למוסקבה בשנת 1947. הוא נחגג בשבת הראשונה או השנייה של חודש ספטמבר.
הערות שוליים

↑  http://www.myshared.ru/slide/884697/
↑  https://gym1748v.mskobr.ru/attach_files/upload_users_files/5d72a021bb74f.pdf
חזירי דיסקו

| --- | --- |
 בימוי:  קריסטן שרידן 
 תסריט:  אנדה וולש 
 שחקנים ראשיים:  איליין קסידי קיליאן מרפי בריאן אוביין 
 מוזיקה:  Gavin Friday Maurice Seezer
 צילום:  איגור חדואה-ליו 
 מדינה:  אירלנד 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2001 
 משך הקרנה:  94 דק' 
 שפת הסרט:  אנגלית 
 סוגה:  סרט נעורים, סרט דרמה 
 סרטים בסדרה:  Elaine Cassidy Cillian Murphy Sarah Gallagher Charles Bark
 דף הסרט ב־IMDb
 
חזירי דיסקו (באנגלית: Disco Pigs) הוא סרט אירי משנת 2001, בבימויה של קירסטן שרידן, אשר נכתב על ידי המחזאי אנדה וולש, שעיבד אותו מהמחזה שכתב באותו השם בשנת 1996. קיליאן מרפי ואיליין קסידי, בדמותם של חזיר וננסית, נער ונערה שנולדו וגדלו בעיר קורק שבאירלנד אשר מנהלים מערכת יחסים אפלטונית, אלימה ולא בריאה.
עלילה

הסרט עוקב אחר מערכת היחסים האינטנסיבית של שני המתבגרים, דארן (קיליאן מרפי) ושינייד (איליין קסידי), המכנים זו את זה "חזיר" (באנגלית: "Pig") ו"ננסית" (באנגלית: "Runt"), בהתאמה. חזיר וננסית נולדו באותו בית חולים כמעט באותה דקה, וגדלים בית ליד בית, דבר אשר מוביל ליחס הדוק ביותר בין השניים שגובל בטלפתיה. הם חיים בעולם שלהם ובקושי מתקשרים עם הסובב אותם; כאשר הם עושים זאת, זה בעיקר כדי להביע את העוינות שלהם כלפיה. עד יום הולדתם ה-17, הזוגיות שלהם, אף על פי שהיא מאוד אינטנסיבית ולא בריאה, נותרה אפלטונית.
בסביבות הזמן הזה, ננסית מתחילה להתעניין בנער אחר מבית הספר שלהם בשם מארקי (דארן הילי), כאשר דארן מתחיל לפתח רגשות רומנטיים כלפי שינייד. ככל שמתקרב יום הולדתם, דארן הופך להיות אלים יותר ויותר ורגשותיו החדשים מתגלים לאט לאט בפני שינייד, עד שבמהלך בילוי במועדון דיסקו, ברגע מלא באדרנלין והורמונים – הוא מנשק אותה. שינייד לא יודעת איך להתמודד עם הסיטואציה, ומערכת היחסים בניהם ממשיכה להיות אפלטונית, אם כי מאוד מביכה. מערכת היחסים שלהם מתחילה להיות בעייתית בעיינייהם של הוריהם וביחד – אמו החד הורית של דארן והוריה של שינייד מחליטים לשלוח את שינייד לפנמייה הרחק מקורק. חזיר הרוס מכך ומחליט לברוח במטרה להחזיר את ננסית.
על אף הקושי של חוסר הודאות והפחד משגרה בלי דארן, שינייד מתחילה להסתגל לחיי הפנימיה, ואף מתיידדת עם נערה אחרת. ביום הולדתם ה-17, דארן מגיע לבית הספר של שינייד ומבקש ממנה לעזוב איתו. היא משתפת איתו פעולה. מרוגשים מהאיחוד שלהם, הם מוצאים עצמם במועדון ריקודים בשם "הארמון" שם, שינייד נתקלת במארקי ורוקדת איתו. בהתקף זעם קנאי, דארן מכה את מארקי עד מוות. השניים בורחים מהמועדון ונוסעים במונית לחוף הים שם הם עושים אהבה. בבוקר, דארן מאפשר ללא מילים לננסית לחנוק אותו, מכיוון שמבין שזהו העונש שלו על שהרג את מארקי. בסצנת הסיום, שינייד נועצת מבט אל האוקיינוס, תוהה איך תראה שארית חייה.
דמויות

דארן/"חזיר" (קיליאן מרפי) הוא נער מוזר, אלים וחולמני. ננסית היא אשת הסוד שלו, והיא מכירה אותו יותר טוב מכל אחד אחר. הוא לא יכול לדמיין עולם שבו ננסית לא לצידו. יחד הם יוצרים עולם סוריאליסטי שבו אין הבדל בין המציאות לחלומות. צ'ארלס בארק משחק את חזיר הצעיר.
שינייד/"ננסית" (איליין קסידי) היא הרגועה יותר משתי הדמויות. כאשר אירועים הקשורים לחזיר נהיים פרועים מדי, ננסית בדרך כלל משתתקת. היא עצמאית יותר מחזיר. איילין וולש מילאה את התפקיד על הבמה. שרה גלאגר מגלמת את ננסית הצעירה.
הערות שוליים

↑  Isherwood, Charles (2008-09-12). "Young, Irish and Up Against the Limits of Friendship". The New York Times.
↑  "Disco Pigs". The New York Times.
טיקו טורס

| --- | --- |

טיקו טורס
 לידה:  7 באוקטובר 1953 (בן 71) ניו יורק, ארצות הברית
 שם לידה:  הקטור סמואל חואן טורס
 מוקד פעילות:  ארצות הברית 
 תקופת הפעילות:  מ-1969
 מקום לימודים:  תיכון ג'ון פ. קנדי ממוריאל 
 סוגה:  רוק, הארד רוק, גלאם מטאל, בלוז
 שפה מועדפת:  אנגלית 
 כלי נגינה:  תופים, כלי הקשה, זמרה
 חברת תקליטים:  איילנד רקורדס 
 בן או בת זוג:  אווה הרציגובה (1996–1998) 
 אתר רשמי
 פרופיל ב-IMDb
 
הקטור סמואל חואן טורס (באנגלית: Hector Juan Samuel "Tico" Torres; נולד ב-7 באוקטובר 1953) הידוע יותר בשם "טיקו טורס" הוא מתופף אמריקאי והמתופף של להקת בון ג'ובי.
קריירה

טורס נולד ב-7 באוקטובר 1953, בניו יורק, וגדל בניו ג'רזי. הוריו, אמה והקטור, היגרו מקובה ב-1948. הוא למד בתיכון ג'ון קנדי.
טורס היה חובב ג'אז בצעירותו ולמד מוזיקה עם ג'ו מורלו. ב-1969 הוא ניגן תופים ללהקת הרוק הפסיכדלי "Six Feet Under". לפני שהצטרף ללהקת בון ג'ובי בשנת 1983 הוא הספיק לנגן עם ג'ו סריסנו אקה סילבר קונדור במעגל הרוק בניו ג'רזי, ובאולפן עם פרנקה והנוקאוטס, פאט בנאטר, צ'אק ברי, שר, אליס קופר וסטיבי ניקס, הקלטה הכוללת 26 אלבומים עם האמנים האלה. טיקו היה גם אחד המתופפים שנבחנו על ידי להקת קיס ב-1980 לאחר שהמתופף המקורי שלהם פיטר כריס עזב את הלהקה.
טיקו הכיר את אלק ג'ון סאץ' בעת שניגן עם להקה בשם פנטומס אופרה וזו הייתה הידידות שהובילה אותו להצטרף לבון ג'ובי. כאשר ג'ון בון ג'ובי, הסולן של הלהקה, פנה לטורס, הוא נרתע מהעובדה שג'ון היה צעיר ב-9 שנים יותר ממנו. בלי קשר לזה הוא אמר שההופעה הכריזמטית של ג'ון ולראות אותו מופיע משך אותו להצטרף ללהקה.  טיקו טורס הוא הזמר המוביל בשיר מתוך מארז התקליטורים "100,000,000 Bon Jovi Fans Can't Be Wrong", ועושה קולות רקע בכמה משירי בון ג'ובי המוקדמים, בעיקר "Born to Be My Baby" ו-"Love for Sale".
אומנות

מלבד מוזיקה עוסק טורס בציור, ומציג את יצירותיו החל מ-1994. התערוכה הראשונה המוצלחת הייתה בגלריות השגריר בסוהו, ניו יורק. טיקו הוא צייר אוטודידקט, שמצייר תמונות אקספרסיביות המראות סצנות מחיי היום יום והחיים עם הלהקה.
כישרון הציור שלו הוצג באחת משלושת קטעי הווידאו שנעשו לסינגל "Who Says You Can't Go Home". יש סצנה באחד מסרטי הווידאו שבו מראים את ג'ון בון ג'ובי, דייוויד בריאן וריצ'י סמבורה צובעים קיר של בית בצבע אחיד, בעוד שטיקו בקצה השני של החדר, מצייר תמונה מוגזמת של בית שמכותר על ידי לב צבעוני על אותו הקיר.
הוא גם בעלים של קו אופנה לתינוקות שנקרא רוק סטאר בייבי.
חיים אישיים

טיקו ואשתו הראשונה התגרשו זמן קצר לאחר הקמתה של להקת בון ג'ובי ב-1983. ב-1996 טורס התחתן עם ילידת צ'כיה אווה הרציגובה בניו ג'רזי. הטקס נערך במעמד חבריהם הקרובים ובני המשפחה, כולל דונלד טראמפ וחברי להקת בון ג'ובי. נישואיהם הסתיימו שנתיים מאוחר יותר. טיקו התחתן עם מריה אלחנדרה בספטמבר 2001, הנישואים השלישיים שלו. יש להם בן, הקטור אלכסנדר, שנולד ב-9 בינואר 2004.
חיים קינן

| --- | --- |

חיים קינן, אפריל 1990
 לידה:  8 במאי 1941 (בן 83) 
 מדינה:  ישראל 
 
חיים קינן (נולד ב-8 במאי 1941 בירושלים) הוא פזמונאי, מבקר קולנוע ושדרן רדיו וטלוויזיה ישראלי.
ז'נדובה

| --- | --- |

קיוסק ברחוב של ז'נדובה
 מדינה / טריטוריה:  תוניסיה תוניסיה
 שפה רשמית:  ערבית, צרפתית
 שטח:  10 קמ"ר
 גובה:  143 מטרים
 דת:  אסלאם
 אוכלוסייה:  ‏
  ‑ בעיר:  45,431 (2014)
  ‑ צפיפות:  4400 נפש לקמ"ר (2014)
 קואורדינטות:  36°30′04″N 8°46′49″E﻿ / ﻿36.501111111111°N 8.7802777777778°E﻿ / 36.501111111111; 8.7802777777778 
 אזור זמן:  UTC +1
 אתר רשמי של עיריית ז'נדובה
  מפת מיקום  מפה מפורטת   (למפת תוניסיה מוגדלת) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןז'נדובה(למפת תוניסיה רגילה) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןז'נדובה  he tabBackground:;tabBorder:#aaa;defaultTab:0;
ז'נדובה (בערבית: جندوبة; בצרפתית: Jendouba; עד 30 באפריל 1966 הייתה ידועה בשם סוק אל ארבע) היא עיר בצפון מערב תוניסיה, ובירת מחוז ז'נדובה. העיר נמצאת בצומת דרכים חשובה המקשרת לעיירות אחרות כמו אל-כאף, טברקה (אנ'), עין דרהם (אנ') ובגה (אנ'). בשנת 2014 מספר התושבים בעיר עמד על 45,431 נפש. אם כוללים באוכלוסיית העיר את תושבי הכפרים הצמודים אליה אז, מספר התושבים הכולל לשנה 2014 הגיע ל־113,116 נפש. עובדה זו מעמידה אותה כעיר המאוכלסת ביותר בצפון מערב תוניסיה. הפעילות הכלכלית העיקרית בעיר וסביבותיה, היא חקלאות. העיר קרובה לעיר הרומית העתיקה המפורסמת בולרגיה (אנ'), כמו גם למחצבת השיש העתיקה של צ'מטו (אנ'). שם העיר ז'נדובה נגזר מצרפתית "Gens d'en bàs" בתרגום מילולי לעברית "האנשים שלמטה".
היסטוריה

בתקופת האימפריה הרומית העיר נקראה ליברטינה (אנ') ותושבי העיר היו אזרחים - CIVITAS (אנ') של הפרובינקיה הרומית ביזסנה (אנ') - Byzacena שבצפון אפריקה. על החשיבות ההיסטורית של האזור מעידים שרידי הערים הרומיות הגדולות הסמוכות בולה רג'יה וצ'מטו. שרידים של אתרים היסטוריים אחרים מעדים על התפקיד שהעיר מילאה לפני מאות שנים, בחיים הכלכליים של האזור.
בסביבות שנת 670 לספירה נכבשה העיר על ידי המוסלמים במהלך כיבושיהם במגרב.
העיר המודרנית ז'נדובה התחיל להתעורר סביב התחנה הרכבת מתוניס לגולטה, שהוקמה במקום זמן קצר לפני הקמת הפרוטקטורט הצרפתי בתוניסיה ב־1 בספטמבר 1879. ז'נדובה הפכה לעיר ב־25 בספטמבר 1887, העיר התפתחת, בתחילה, בצד הצפוני של קו הרכבת ואז השתרעה בהדרגה לכיוון דרום.
שמה המקורי של העיר סוק אל ארבע, או "שוק יום רביעי", נקשר ישירות ליום השוק השבועי שנערך בכל יום רביעי במקום.
ב-9 באפריל 1934 תחת הצרפתים העיר ז'נדובה הייתה האזור התוניסאי בו החלה הדרישה האזרחית לעצמאות מהקולוניזציה הצרפתית. ההפגנות החלו בשכונה אוד מליז שבעיר ב־4 באפריל 1934 לפני שהגיעו לבירה והפכו לתנועה לאומית.
"אירועי אפריל 1938" (9 أحداث أفريل 1938) היו מחאות רחוב שדרשו רפורמות פוליטיות, כולל הקמת פרלמנט, צעד חשוב לקראת עצמאות תוניסיה, מהצרפתים. ההפגנות והמהומות הפכו לקרב יריות מדמם, שסימן את תחילתה של התנועה הלאומית התוניסאית.
ב־16 בנובמבר 1942, במהלך מלחמת העולם השנייה שדה תעופה סוק-אל-ארבה שהיה מחוץ לעיר, נלכד על ידי הצנחנים של חטיבת הצנחנים הבריטית הראשונה במהלך מבצע לפיד.
בעיר נולד שחקן הכדור סל סאלח אל-מאג'רי לשעבר מקבוצת דאלאס מאבריקס.
גאוגרפיה

ז'נדובה היא בירת מחוז ז'נדובה וממוקמת בצפון מערב תוניסיה. העיר נמצאת כ־150 קילומטרים מערבית לבירה תוניס, לאורך אגן הניקוז של ואדי מאג'ארדה.
מחוז ז'נדובה מחולקת ל-9 נפות:
| הנפה | שטח בקילומטרים רבועיים | אוכלוסייה בשנת 2014 |
| --- | --- | --- |
| Aïn Draham | 489 | 35,400 |
| Bou Aouane | 297 | 38,764 |
| Bou Salem | 286 | 35,501 |
| Fernana | 391 | 47,690 |
| Ghardimaou | 507 | 64,170 |
| Jendouba Sud | 255 | 72,337 |
| Jendouba Nord | 298 | 40,779 |
| Oued Meliz | 200 | 17,843 |
| Tabarka | 374 | 48,993 |
מקור : National Institute of Statistics (Tunisia)
חינוך

באוניברסיטת ז'נדובה קיימות הפקולטות הבאות: פקולטה למדעי המשפט, פקולטה לכלכלה וניהול, המכון הגבוה למדעי האדם, המכון הגבוה ללימודי טכנולוגיה וכן בית ספר לבריאות הציבור.
בעיר ישנם שישה בתי ספר תיכוניים וחטיבות ביניים.
חינוך > ספורט

בז'נדובה נמצא מועדון הספורט המקצועי שנקרא ז'נדובה ספורט, כמו גם מועדונים שונים לחובבים או מקצוענים למחצה הפעילים בתחומים רבים.
תרבות > מוזאונים

כמה קילומטרים מצפון לעיר נמצא האתר הארכאולוגי של Bulla Regia ובו מוזיאון.
באתר הארכאולוגי Chemtou, נמצאן גם מוזיאון, הוא ממוקם בדרך לגרדימו.
תרבות > פסטיבלים

עונת פסטיבלי התרבות מתקיימת מדי שנה באתר הארכאולוגי Bulla Regia
כלכלה

כלכלת ז'נדובה והעיירות שסביבה מבוססת היסטורית על גידול דגנים, בעיקר חיטה, גידול בעלי חיים, ירקות וגידול עצים. מאז הקמת אזורי התעשייה של בולה רג'יה ואל ארטיה האזור עובר לתיעוש מתקדם.
תחבורה

בעיר ישנה תחבורה ציבורית אזורית המנוהלת על ידי חברת התחבורה האזורית ז'נדובה;
כשישים קילומטרים מצפון לעיר נמצא שדה התעופה הבינלאומי טברקה-עין דרהם;
בעיר ממוקמת תחנת הרכבת העוברת בין עיר הבירה תוניס לעיר גולטה;
אקלים

לז'נדובה אקלים ים תיכוני חם (סיווג האקלים Köppen Csa). בחורף יש הרבה יותר גשמים מאשר בקיץ. הטמפרטורה השנתית הממוצעת בז'נדובה היא 18 מעלות צלזיוס. כמות המשקעים הרב שנתית עומד על בערך 504 מילימקטרים.
| אקלים בז'נדובה   Jendouba   בממוצע בין השנים 1981 לבין 2010> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בז'נדובה   Jendouba   בממוצע בין השנים 1981 לבין 2010> ינואר.15.3.4.9.65.7 | אקלים בז'נדובה   Jendouba   בממוצע בין השנים 1981 לבין 2010> פברואר.16.4.5.49.7 | אקלים בז'נדובה   Jendouba   בממוצע בין השנים 1981 לבין 2010> מרץ.19.1.6.4.49.9 | אקלים בז'נדובה   Jendouba   בממוצע בין השנים 1981 לבין 2010> אפריל.22.3.8.4.42.9 | אקלים בז'נדובה   Jendouba   בממוצע בין השנים 1981 לבין 2010> מאי.28.12.3.33.1 | אקלים בז'נדובה   Jendouba   בממוצע בין השנים 1981 לבין 2010> יוני.33.2.16.5.17.1 | אקלים בז'נדובה   Jendouba   בממוצע בין השנים 1981 לבין 2010> יולי.36.8.19.4.6.2 | אקלים בז'נדובה   Jendouba   בממוצע בין השנים 1981 לבין 2010> אוגוסט.36.7.20.1.11.6 | אקלים בז'נדובה   Jendouba   בממוצע בין השנים 1981 לבין 2010> ספטמבר.32.17.7.36.2 | אקלים בז'נדובה   Jendouba   בממוצע בין השנים 1981 לבין 2010> אוקטובר.27.1.13.8.40.6 | אקלים בז'נדובה   Jendouba   בממוצע בין השנים 1981 לבין 2010> נובמבר.20.7.9.4.52.8 | אקלים בז'נדובה   Jendouba   בממוצע בין השנים 1981 לבין 2010> דצמבר.16.6.6.1.64.7 | אקלים בז'נדובה   Jendouba   בממוצע בין השנים 1981 לבין 2010> שנה.25.4.11.7.470.5 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Institut National de la Météorologie (precipitation days 1961–1990)
ערים תאומות

גרמניה וולפסבורג, גרמניה (מ־10 במרץ 2019)
הערות שוליים

↑  נתונים גאוגרפיים של העיר ז'נדובה
↑  מפקד אוכלוסין ודיור כללי של תוניסיה לשנת 2014
↑  מפקד אוכלוסין ודיור כללי של תוניסיה לשנת 2014
↑  " " Official Gazette of the Republic of Tunisia, n o 20, May 3-6, 1966, p. 729
↑  הלשכה המרכזית לסטיסטיה של תוניסיה לשנת 2014 (בערבית)http://census.ins.tn/sites/default/files/vol%201%20rgph%202014%20site%20(1%29.pdf
↑  Kurowski, F. (1982) Endkampf in Afrika, Leoni-am-Starnberger See:Druffel-Verlag, p.54. ISBN 3806110247 (German language).
1 2  Jendouba | Tunisia, Encyclopedia Britannica (באנגלית)
↑  RESULTATS | Institut National des Statistiques, web.archive.org, ‏2014-10-29
↑  45e édition du festival de Bulla Regia du 2 au 14 août prochain, Réalités Online, ‏2019-07-09 (ב־)
↑  Wayback Machine, web.archive.org, ‏2019-12-19
↑  Stadt Wolfsburg - Städtepartnerschaften, www.wolfsburg.de
| --- | --- |
בקרת זהויות :  NLI: 987007370657405171  GND: 4797802-8  LCCN: n2010076372  VIAF: 159998207   WorldCat (עם VIAF): 159998207 
הנפות במחוז ג'נדובה
יום העירוניות העולמי

דגל יום האורבניזם העולמי
הארגון הבינלאומי של יום העירוניות העולמי, הידוע גם בשם "יום תכנון הערים העולמי", נוסד בשנת 1949 על ידי פרופ' קרלוס מריה דלה פאולרה מאוניברסיטת בואנוס איירס, בוגר המכון לאורבניות בפריז, כדי לקדם את העניין הציבורי והמקצועי בתכנון עירוני. יום זה נחגג ביותר מ-30 מדינות בארבע יבשות בכל שנה בתאריך 8 בנובמבר. זהו יום לקידום והכרה בתפקיד התכנון העירוני ביצירת קהילות שנעים לחיות בהן. יום האורבניזם העולמי מספק הזדמנות לנקודת מבט גלובלית על התכנון העירוני. אירוע זה מאפשר לעורר את מודעותם של האזרחים והרשויות הציבוריות להשפעה על הסביבה כתוצאה מפיתוח של ערים ואזורים.
ראו גם

עירוניות (תחום מדעי)
ויקטור אולדיפו

| --- | --- |

אולדיפו במדי אינדיאנה
 לידה:  4 במאי 1992 (בן 32) אפר מרלבורו שבמרילנד
 עמדה:  קלע
 גובה:  1.91 מטר
 מספר:  3
 מכללה:  אוניברסיטת אינדיאנה
 דראפט:  בחירה שנייה, 2013 אורלנדו מג'יק
 קבוצות כשחקן
 2013–2016   2016–2017 2017– 2020  2021   2021–2023:  אורלנדו מג'יק   אוקלהומה סיטי ת'אנדר   אינדיאנה פייסרס   יוסטון רוקטס   מיאמי היט
 הישגים כשחקן
 2 בחירות למשחק האולסטאר (2018, 2019)‏  השחקן המשתפר של העונה (2018)‏  חמישיית העונה השלישית (2018) חמישיית ההגנה הראשונה (2018‏)  חמישיית הרוקיז הראשונה (2014)
ויקטור אולדיפו (באנגלית: Victor Oladipo; נולד ב-4 במאי 1992) הוא כדורסלן אמריקאי, המשחק בעמדת הקלע.
ראשית חייו

אולדיפו נולד באפר מרלבורו שבמרילנד. אביו, בעל דוקטורט במדעי ההתנהגות, נולד בסיירה לאון ואימו היגרה לארצות הברית מניגריה. בנערותו למד בתיכון הקתולי "DeMatha". הוא שיחק במדי קבוצת הכדורסל של התיכון, ובשנתו האחרונה בבית הספר אף הוביל את קבוצתו לאליפות העירונית עם 32 ניצחונות וארבעה הפסדים בלבד, כשרשם ממוצעים של 11.9 נקודות, 10.3 ריבאונדים ו-3.8 חסימות כדור למשחק.
ראשית חייו > קריירת מכללות

עם סיום לימודיו בתיכון, לא היה אולדיפו מדורג בין בכירי השחקנים בני גילו לקראת הרישום למכללות. הוא דורג במקום ה-144 בלבד באתר rivals.com העוקב אחרי שחקני תיכונים במדינה, והחל ללמוד באוניברסיטת אינדיאנה המשחקת בחטיבת ה"ביג 10" של ליגת המכללות.
באינדיאנה שיחק אולדיפו במשך שלוש עונות בהן העפיל עם קבוצתו פעמיים לשלב שמינית-גמר טורניר אליפות המכללות, נבחר פעמיים לחמישיית ההגנה המצטיינת של חטיבת הביג-10 ופעם אחת לשחקן ההגנה של העונה בחטיבה.
קריירת ה-NBA

לאחר שלוש שנים במכללות החליט אולדיפו לוותר על שנתו האחרונה באוניברסיטה ולהתמודד בדראפט ה-NBA.
קריירת ה-NBA > אורלנדו מג'יק

אולדיפו נבחר על ידי אורלנדו מג'יק בבחירה השנייה. בעונת הרוקי עלה אולדיפו בחמישייה ב-44 משחקים מ-80 משחקים בהם שותף ותרם 13.8 נקודות, 4.1 ריבאונדים ו-4.1 אסיסטים. במהלך השנה הוא רשם את הטריפל דאבל הראשון בקריירה כשרשם 26 נקודות, 10 ריבאונדים ו-10 אסיסטים במשחק מול פילדלפיה 76'. באותו המשחק רשם גם מייקל קרטר-ויליאמס טריפל דאבל במשחק הראשון בהיסטוריה של הליגה בו רשמו טריפל דאבל שני שחקני שנה ראשונה. אורלנדו סיימה את העונה עם מאזן של 23 ניצחונות בלבד מול 59 הפסדים, ואולדיפו נבחר לחמישיית הרוקיז הראשונה ובהצבעות לרוקי השנה ב-NBA סיים שני רק לקרטר-ויליאמס.
קריירת ה-NBA > אוקלהומה סיטי ת'אנדר

ב-23 ביוני 2016, לאחר ארבע עונות באורלנדו, עבר בטרייד ביחד עם ארסאן אילייסובה ודומנטאס סאבוניס תמורת סרג' איבקה לאוקלהומה סיטי ת'אנדר.
קריירת ה-NBA > אינדיאנה פייסרס

ב-6 ביולי 2017 עבר בטרייד ביחד עם דומנטאס סאבוניס לאינדיאנה פייסרס בתמורה לפול ג'ורג', שעשה את הדרך ההפוכה.
בעונת 2017/2018 הפך אולדיפו לשחקן מוביל ב-NBA. במשחקו הראשון עם אינדיאנה רשם 22 נקודות, 5 ריבאונדים, 4 אסיסטים ו-4 חטיפות. 7 ימים לאחר מכן קלע 35 נקודות בהפסד לקבוצתו לשעבר, אוקלהומה. בסופה של העונה, בשל השיפור המשמעותי שערך במהלכה, נבחר אולדיפו לשחקן המשתפר של העונה ב-NBA.
בינואר 2019 סבל אולדיפו מקרע בגיד הארבע ראשי שברגלו הימנית, ועבר ניתוח שהשבית אותו ממשחק עד סיום עונת 2018/2019. על אף פציעתו הוא נבחר להשתתף במשחק האולסטאר, אך נעדר מהמשחק עצמו בשל הפציעה.
קריירת ה-NBA > יוסטון רוקטס

ב-13 בינואר 2021 הועבר אולדיפו בטרייד שכלל ארבע קבוצות ליוסטון רוקטס. הקבוצות שהשתתפו בטרייד הן: ברוקלין נטס, אינדיאנה פייסרס, יוסטון רוקטס וקליבלנד קאבלירס.
קריירת ה-NBA > מיאמי היט

ב-25 במרץ 2021 הועבר אולדיפו בטרייד למיאמי היט. בתמורה קיבלו הרוקטס את קלי אוליניק, אייברי בראדלי וזכות להחלפת בחירת דראפט ב-2022
טלוויזיה
בשנת 2017, השתתף בתוכנית הריאליטי הזמר במסכה במסכת התינגאמג'יק וסיים את התחרות במקום החמישי.
סטטיסטיקות הקריירה > בליגת ה-NCAA

| עונה | קבוצה | משחקים | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 2010/2011 | אינדיאנה | 32 | 18.0 | 0.547 | 0.308 | 0.612 | 3.7 | 0.9 | 1.1 | 0.2 | 7.4 |
| 2011/2012 | אינדיאנה | 36 | 26.7 | 0.471 | 0.208 | 0.750 | 5.3 | 2.0 | 1.4 | 0.6 | 10.8 |
| 2012/2013 | אינדיאנה | 36 | 28.4 | 0.599 | 0.441 | 0.746 | 6.3 | 2.1 | 2.2 | 0.8 | 13.6 |
| קריירה | קריירה | 104 | 24.6 | 0.538 | 0.338 | 0.716 | 5.2 | 1.7 | 1.5 | 0.5 | 10.7 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | אורלנדו | 80 | 44 | 31.1 | 0.419 | 0.327 | 0.780 | 4.1 | 4.1 | 1.6 | 0.5 | 13.8 |
| 2014/2015 | אורלנדו | 72 | 71 | 35.7 | 0.436 | 0.339 | 0.819 | 4.2 | 4.1 | 1.7 | 0.3 | 17.9 |
| 2015/2016 | אורלנדו | 72 | 52 | 33.0 | 0.438 | 0.348 | 0.830 | 4.8 | 3.9 | 1.6 | 0.8 | 16.0 |
| 2016/2017 | אוקלהומה | 67 | 67 | 33.2 | 0.442 | 0.361 | 0.753 | 4.3 | 2.6 | 1.2 | 0.3 | 15.9 |
| 2017/2018 | אינדיאנה | 75 | 75 | 34.0 | 0.477 | 0.371 | 0.799 | 5.2 | 4.3 | 2.4 | 0.8 | 23.1 |
| 2018/2019 | אינדיאנה | 36 | 36 | 31.9 | 0.423 | 0.343 | 0.730 | 5.6 | 5.2 | 1.7 | 0.3 | 18.8 |
| 2019/2020 | אינדיאנה | 19 | 16 | 27.8 | 0.394 | 0.317 | 0.814 | 3.9 | 2.9 | 0.9 | 0.2 | 14.5 |
| 2020/2021 | אינדיאנה | 9 | 9 | 33.3 | 0.421 | 0.362 | 0.730 | 5.7 | 4.2 | 1.7 | 0.2 | 20.0 |
| 2020/2021 | יוסטון | 20 | 20 | 33.5 | 0.407 | 0.320 | 0.783 | 4.8 | 5.0 | 1.2 | 0.5 | 21.2 |
| 2020/2021 | מיאמי | 4 | 4 | 27.8 | 0.372 | 0.235 | 0.667 | 3.5 | 3.5 | 1.8 | 0.5 | 12.0 |
| 2021/2022 | מיאמי | 8 | 1 | 21.6 | 0.479 | 0.417 | 0.737 | 2.9 | 3.5 | 0.6 | 0.1 | 12.4 |
| 2022/2023 | מיאמי | 42 | 2 | 26.3 | 0.397 | 0.330 | 0.747 | 3.0 | 3.5 | 1.4 | 0.3 | 10.7 |
| קריירה |  | 504 | 397 | 32.2 | 0.436 | 0.347 | 0.788 | 4.5 | 3.9 | 1.6 | 0.5 | 16.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | אוקלהומה | 5 | 5 | 36.2 | 0.344 | 0.240 | 1.000 | 5.6 | 2.0 | 1.4 | 0.6 | 10.8 |
| 2017/2018 | אינדיאנה | 7 | 7 | 37.3 | 0.417 | 0.404 | 0.732 | 8.3 | 6.0 | 2.4 | 0.4 | 22.7 |
| 2019/2020 | אינדיאנה | 4 | 4 | 30.8 | 0.393 | 0.364 | 0.938 | 3.3 | 2.5 | 2.3 | 0.0 | 17.8 |
| 2021/2022 | מיאמי | 15 | 1 | 24.5 | 0.368 | 0.274 | 0.792 | 3.4 | 2.1 | 1.3 | 0.3 | 10.6 |
| 2022/2023 | מיאמי | 2 | 0 | 22.5 | 0.526 | 0.400 | 0.333 | 3.5 | 1.0 | 1.0 | 0.5 | 11.5 |
| קריירה |  | 33 | 17 | 29.6 | 0.391 | 0.330 | 0.790 | 4.8 | 2.9 | 1.6 | 0.3 | 14.1 |